Napačna izbira napačnih ključnih besed. Pravilna izbira ključnih besed je pogoj za uspeh optimizacije spletne strani. Pri izbiri ključnih besed bodite pozorni na to, da ima beseda dovolj iskanj, da je dovolj povezana z vašimi produkti/storitvami in da boste lahko pripravili takšno vsebino, ki bo odgovorila na vsa pomembna vprašanja, ki jih ima potencialna stranka, ki obišče to stran.. Pomanjkljiva ali neprimerna vsebina. Spletna stran brez vsebine ali z neprimerno vsebino nima prav dosti možnosti, da bi prišla visoko na Googlu, pa čeprav je tehnična optimizacija spletne strani dobro urejena.. Spreminjanje URL naslovov. Vaša spletna stran se že prikaže na Googlu. Če spremenite URL naslov, poskrbite tudi za 301 preusmeritev, saj bo le tako Google vrednost vašega starega URL-ja pripisal novemu URL naslovu. Pravilna ureditev preusmeritev je še toliko bolj pomembna pri prehodu na novo domeno ali novo spletno stran, kjer se običajno spremeni tudi struktura, posledično pa tudi večina URL naslovov.. Neunikatna, kopirana vsebina. V kolikor ste vsebino le skopirali iz drugih strani, ste si naredili medvedjo uslugo. Če imate pisce, ki pripravijo besedila za vašo spletno stran, vedno preverite tudi originalnost vsebine pri njih.. Mobilnikom neprilagojene spletne strani. V kolikor vaša spletna stran še vedno ni prilagojena mobilnim napravam, je to popolnoma enako kot če ne bi bila prilagojena računalnikom. Obisk preko mobilnih telefonov namreč že na večini spletnih strani prekaša obisk iz prenosnikov in namiznih računalnikov.